న్యూఢిల్లీ: ముంబైలోని ఎల్పిన్స్టోన్ (ప్రభాదేవి) రైల్వేస్టేషన్లో శుక్రవారం ఉదయం జరిగిన తొక్కిసలాట దుర్ఘటనపై కాంగ్రెస్ అధ్యక్షురాలు సోనియాగాంధీ దిగ్భ్రాంతి వ్యక్తం చేశారు. మానవ తప్పిదం వల్లే ఇంతటి ఘోరవిపత్తు సంభవించిందన్నారు. పాదచారుల వంతెన కూలిపోతున్నట్టు ప్రచారమైన వదంతులతో తొక్కిసలాట చోటుచేసుకుని 22 మంది ప్రయాణికులు దుర్మరణం పాలయ్యారు. మరో 30 మంది గాయపడ్డారు. మృతుల కుటుంబాలకు సోనియాగాంధీ ఒక ప్రకటనలో తన ప్రగాఢ సంతాపం తెలిపారు. క్షతగాత్రులు త్వరగా కోలుకోవాలని అభిలషించారు. మానవతప్పిందం వల్లే ఈ దుర్ఘటన చోటుచేసుకుందంటూ రైల్వేల భద్రతపై ఆమె ఆందోళన వ్యక్తం చేశారు. ప్రయాణికుల భద్రతకు సరైన ప్రణాళిక ఉన్నట్లయితే ఇలాంటి దుర్ఘటనలను నివారించవచ్చని ఆమె అభిప్రాయపడ్డారు. రైల్వే అధికారులు, స్థానికులు తక్షణ వైద్యసదుపాయంతో పాటు సహాయ కార్యక్రమాలు ముమ్మరంగా చేపట్టాలని కోరారు. మృతుల కుటుంబాలకు అవసరమైన సహాయసహకారాలు అందించాల్సిందిగా కాంగ్రెస్ కార్తకర్తలకు సోనియా పిలుపునిచ్చారు. ఈ ఘటనను బాధ్యులైన వారిని గుర్తించేందుకు తగిన దర్యాప్తు చేపట్టాలని ప్రభుత్వాన్ని కోరారు. కాగా, తొక్కిసలాట ఘటనపై పశ్చిమ రైల్వే చీఫ్ సేఫ్టీ అధికారి సారథ్యంలో ఉన్నత స్థాయి దర్యాప్తునకు కేంద్ర రైల్వే మంత్రి పీయూష్ గోయల్ ఆదేశించారు.
newdhilly: mumbailooni elpinstone (prabhadevi) railvestationlo sukravaaram udayam jarigina tokkisalaata durghatanapai congress adhyakshuraalu soniyagandhi digbhranti vyaktam chesaru. manava tappidam valle intati ghoravipattu sambhavinchindannaaru. paadachaarula vantena koolipotunnattu prachaaramaina vadantulato tokkisalaata chotuchesukuni 22 mandi prayaanikulu durmaranam palayyaru. maro 30 mandi gayapaddaru. mrutula kutumbaalaku soniyagandhi oka prakatanalo tana pragaada santaapam telipaaru. kshatagaatrulu twaragaa kolukovalani abhilashinchaaru. maanavatappindam valle ee durghatana chotuchesukundantu railvela bhadratapai aame aandolana vyaktam chesaru. prayaanikula bhadrataku saraina pranaalika unnatlayithe ilanti durghatanalanu nivaarinchavacchani aame abhipraayapaddaaru. railve adhikaarulu, sthaanikulu takshana vaidyasadupaayamto paatu sahaya kaaryakramaalu mummaramgaa chepattalani koraru. mrutula kutumbaalaku avasaramaina sahayasahakaralu andinchaalsindigaa congress kaartakartalaku sonia pilupunicchaaru. ee ghatananu baadhyulaina vaarini gurtinchenduku tagina daryaaptu chepattalani prabhutvaanni koraru. kaga, tokkisalaata ghatanapai paschima railve cheef sefty adhikari saarathyamlo unnata sthaayi daryaaptunaku kendra railve mantri piyush goyal aadesinchaaru.